ระเบิดถล่มรถทหารบาเจาะดับ2 เจ็บ8
นราธิวาส- 13 พ.ค.48เมื่อช่วงหัวค่ำวันที่ 13 พ.ค.นี้ เกิดเหตุคนร้ายลอบวางระเบิดชุดนาวิกโยธินหน่วยลาดตระเวน ซึ่งเป็นชุดรักษาความปลอดภัยหมู่บ้านและตรวจเส้นทาง ขณะขับรถยนต์แล่นผ่านมาบริเวณพื้นที่บ้านดูกู หมู่ 7 ตำบลบาเจาะ อำเภอบาเจาะ จังหวัดนราธิวาส ทำให้มีผู้เสียชีวิต 2 นาย บาดเจ็บสาหัส 4 นาย ถูกส่งตัวไปรักษาที่โรงพยาบาลนราธิวาสราชนครินทร์ และบาดเจ็บไม่สาหัส 4 นาย ถูกนำส่งโรงพยาบาลบาเจาะ จากการสอบสวนของพนักงานสอบสวนพบว่า กลุ่มคนร้ายได้ลอบนำระเบิดแสวงเครื่องน้ำหนัก 30 กิโลกรัม จุดชนวนด้วยโทรศัพท์มือถือไปฝังไว้บนท้องถนน เมื่อรถยนต์กระบะฟอร์ด สีน้ำเงิน ซึ่งบรรทุกทหารชุดลาดตระเวน 10 นาย ขับผ่านจุดที่คนร้ายวางระเบิดได้เกิดเหตุระเบิดทันที แรงระเบิดทำให้รถยนต์เสียหายทั้งคัน เครื่องยนต์กระเด็นหลุดหายไป หลังเกิดเหตุเจ้าหน้าที่ได้ตัดสัญญาณโทรศัพท์มือถือในพื้นที่เกิดเหตุ เพื่อป้องกันระเบิดลูกที่สอง สำหรับรายชื่อผู้เสียชีวิต ได้แก่ พ.จ.อ.ฉกาจ เทียมสนอง และจ.อ.วิทยา ดวงเจริญ ส่วนผู้ที่ได้รับบาด เจ็บ ได้แก่ พ.จ.ต.วีระพล ธนาชัย พ.จ.ต.ทองสุข เลิศผลดี จ.ท.นาวิก มุละ พลทหาร วิษณุ บัณฑิตนิธิกุล พลทหาร ยากือดี (ไม่ทราบนามสกุล) พลทหารสุจิน วงศ์ขัน พลทหาร ดูรี ดอเลาะ และ พลทหาร สิรวัตร (ไม่ทราบนามสกุล) 
นราธิวาส- 13 พ.ค.48 เมื่อช่วงหัวค่ำวันที่ 13 พ.ค.นี้ เกิดเหตุคนร้ายลอบวางระเบิดชุดนาวิกโยธินหน่วยลาดตระเวน ซึ่งเป็นชุดรักษาความปลอดภัยหมู่บ้านและตรวจเส้นทาง